
JUDEȚUL HUNEDOARA                                                                      Anexă

MUNICIPIUL HUNEDOARA                            la Proiectul de Hotărâre nr.354/17.08.2026
CONSILIUL LOCAL
REGULAMENT
de organizare şi funcţionare  a serviciului social „Centrul de Recreere Pensionari” din cadrul Direcţiei de Asistenţă Socială a municipiului Hunedoara
     Codul serviciului social: 889.3.3.CZ.PV

	
	
	
	

	
	Serviciul este multifuncţional (MF):         ☐ Da                      
  ☑ Nu


      Denumirea serviciului social:

      ”Centrul de Recreere Pensionari”, cod serviciu social  889.3.3.CZ.PV

       Înfiinţat  de către furnizorul de servicii sociale, denumit în continuare FSS, respectiv  Direcția   de Asistență Socială a municipiului Hunedoara.  
     1.Prevederile prezentului regulament sunt obligatorii pentru personalul serviciului social şi furnizorul de servicii sociale.  

     2. Identificarea serviciului social
   (1) Date privind FSS:  

    Denumirea FSS:  Direcția de Asistență Socială a municipiului Hunedoara 

    Adresa completă: municipiul Hunedoara, judeţul Hunedoara, str. Intrarea Spicului nr.6, cod poştal 331093.  

    Posesor al Certificatului de acreditare cu nr.  0012228, seria  AF, eliberat la data de 29.05.2025.  

	
	Categoria FSS:
	☑Public
□ Privat


   (2) Date privind serviciul social:  
	
	
	
	

	
	Serviciul social face parte din clasa/categoria/tipul major al serviciilor sociale:
	   Servicii sociale cu cazare
1. Servicii rezidenţiale
□ 1.1. Centre rezidenţiale
2. Servicii de suport cu cazare
□ 2.1. Servicii rezidenţiale de urgenţă socială
Servicii sociale fără cazare
3. Servicii sociale de suport în comunitate, fără cazare
□ 3.1. Centre de zi de îngrijire, abilitare şi reabilitare
□ 3.2. Centre de zi
 ☑3.3. Centre de zi de socializare tip club
□ 3.4. Servicii de îngrijire la domiciliul beneficiarului
□ 3.5. Servicii de pregătire şi distribuire a hranei
□ 3.6. Servicii de suport
□ 3.7. Serviciul plasament familial
4. Servicii de locuire asistată în comunitate
□ 4.1. Locuinţă protejată
□ 4.2. Centre pentru viaţă independentă


	
	
	
	

	
	Serviciul social se adresează următoarei/următoarelor categorii de beneficiari:
	□ Copil - C;
□ Persoană adultă cu dizabilităţi: D;
☑ Persoană vârstnică: PV;
□ Victime ale violenţei domestice: VD;
□ Persoană fără adăpost: PFA;
□ Alte grupuri vulnerabile AGV, respectiv:
○ victime ale traficului de persoane;
○ agresori violenţă domestică;
○ persoane cu diverse adicţii;
○ persoane private de libertate;
○ persoane sancţionate cu măsură educativă sau pedeapsă neprivativă de libertate;
○ persoanele victime ale infracţiunilor;
○ şomeri de lungă durată;
○ persoanele cu afecţiuni psihice;
○ aparţinători ai persoanelor beneficiare;
○ altele: . . . specificaţi . . . . . . . . . .


    Codul serviciului social (conform Nomenclatorului serviciilor sociale):  889.3.3.CZ.PV
	
	
	

	
	Deţine licenţă de funcţionare:
	Seria  LF,  nr. 0012201 şi este eliberată de către Ministerul Muncii și Solidarității Sociale la data de 23.05.2023

 Capacitate:  60 persoane/zi


	
	
	
	

	
	Serviciul social este organizat:
	□ Cu personalitate juridică 
☑ Fără personalitate juridică

	
	
	
	

	
	FSS percepe pentru accesarea serviciului social o contribuţie din partea beneficiarului/reprezentantului legal/susţinătorului legal:
	☐ Da
☑ Nu


    Adresa serviciului social: municipiul Hunedoara, judeţul  Hunedoara, Bld. Corvin,  nr.9 bis,  codul poştal 331010

    Scurtă descriere a spaţiului în care funcţionează serviciul social:  

    Suprafaţă totală în metri pătraţi: 1114 m2; 

    Nr. etaje: parter; 
    Curte exterioară: 609 m2; 

    Nr. total camere: 10, din care:  

   a) nr. camere cu destinaţia dormitor: 0;
   b) nr. camere destinate cabinetelor de specialitate: 2;  

   c) nr. spaţii comune: 2;  

   d) nr. spaţii igienico-sanitare, şi anume nr. toalete:  3, nr. camere de duş/baie: 0 ;  

   e) nr. bucătării/spaţii de preparare a hranei:  0;  

   f) nr. camere/spaţii destinate personalului de conducere, administrativ, gospodărire, întreţinere-reparaţii, deservire: 3.  

    Alte spaţii cu diverse destinaţii:  hol  de acces, terasă acoperită, spațiu sanitar cu lavoar aferent cabinetului medical.  
	
	
	
	
	
	

	
	Spaţiul este accesibilizat:
	 În exterior (clădirea)
 În interior
	☑Da 
 ☑ Da
	☐Nu
☐ Nu


	
	
	
	

	
	Programul de funcţionare a serviciului social:
	□ Permanent (24 h din 24)
☑ Zilnic
nr. de ore/zi: 8 ore 
nr. de zile/săptămână: 7


3. Scopul serviciului social
Serviciul social ”Centrul de Recreere Pensionari” are drept scop prevenirea riscului de marginalizare socială și însingurare a persoanelor vârstnice prin organizarea de activități recreative, socio-culturale și de socializare, furnizarea de servicii de informare și consiliere socială, precum și desfășurarea de activități de informare privind menținerea stării de sănătate și promovarea unui stil de viață sănătos.
4. Cadrul legal de înfiinţare, organizare şi funcţionare
Serviciul social ”Centrul de Recreere Pensionari” funcţionează cu respectarea prevederilor cadrului general de organizare şi funcţionare a serviciilor sociale, reglementat de Legea asistenţei sociale nr. 292/2011, cu modificările şi completările ulterioare, precum şi a altor acte normative aplicabile domeniului, respectiv:

- Hotărârea Guvernului  nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale;

- Legea nr. 197/2012 privind asigurarea calităţii în domeniul serviciilor sociale, cu modificările și completările ulterioare;

- Hotărârea Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare;
- Ordinul Ministrului muncii, familiei, tineretului și solidarității sociale nr. 1126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistenţă socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistenţă socială; 

- Legea nr. 17/2000 privind asistența socială a persoanelor vârstnice, republicată, cu modificările și completările ulterioare;

- Hotărârea Guvernului nr. 886/2000 pentru aprobarea Grilei naţionale de evaluare a nevoilor persoanelor vârstnice, cu modificările și completările ulterioare;

- Ordinul Ministrului muncii și solidarității sociale nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice; 
- Legea nr. 52/2003 privind transparența decizională în administrația publică, republicată, cu modificările și completările ulterioare.

      Standardul minim de calitate aplicabil: Ordinul Ministrului muncii și justiţiei sociale nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale -   Anexa 6.
5.Accesarea serviciului
(1) Serviciul social se accesează, după caz, pe baza:

a) cererii de admitere adresate FSS de către beneficiar, însoţită de dispoziția directorului executiv al Direcției de Asistenţă Socială a municipiului Hunedoara pentru aprobarea dreptului la servicii sociale ca măsură de asistenţă socială şi documentele justificative prevăzute de lege, în situația în care cererea de servicii sociale a fost înregistrată în conformitate cu prevederile art. 44 alin. (2) din Legea nr. 292/2011, cu modificările şi completările ulterioare;  

b) cererii de servicii sociale, în situaţia prevăzută la art. 44 alin. (9) din Legea nr. 292/2011, cu modificările şi completările ulterioare; 
    c) dispoziţiei directorului general/executiv al Direcţiei Generale de Asistenţă Socială şi Protecţia Copilului sau, după caz, prin Hotărârea Comisiei pentru Protecţia Copilului sau prin hotărâre judecătorească, precum şi prin alte acte administrative prevăzute de lege.  
(2) FSS aplică procedura de admitere, cu respectarea etapelor procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare.  

(3) După aprobarea cererii de admitere de către directorul executiv al FSS, se încheie între FSS şi beneficiar/reprezentantul legal un contract de furnizare servicii, completat conform modelului aprobat prin dispoziția directorului executiv al FSS, cu respectarea modelului-cadru reglementat la nivel naţional, aprobat prin Ordinul ministrului muncii, familiei, tineretului şi solidarităţii sociale nr. 1.126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistenţă socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistenţă socială.  

(4) După încheierea contractului de prestări de servicii cu persoana solicitantă, furnizorul informează, în scris, serviciul public de asistenţă socială pe a cărui rază administrativ-teritorială îşi are domiciliul sau reşedinţa beneficiarul, cu respectarea modelului prevăzut în anexa nr. 2 la Ordinul ministrului muncii, familiei, tineretului şi solidarităţii sociale nr. 1.126/2025. 
(5) Documentele solicitate la admitere sunt:
a) cererea de admitere a serviciilor sociale și acordul de prelucrare a datelor cu caracter personal;

b) actul de identitate;

c) cupon de pensie din luna anterioară efectuării cererii pentru acordarea serviciilor sociale, după caz;

d) actele/documentele emise în condiţiile legii din care să reiasă starea de sănătate a solicitantului.

Aprobarea/ respingerea dreptului la serviciile sociale acordate de către serviciul social ”Centrul de Recreere Pensionari” se face prin emiterea dispoziţiei directorului executiv al Direcției de Asistență Socială a municipiului Hunedoara, în baza referatului întocmit de către asistentul social. 

 Dispoziţiile  directorului executiv se comunică titularilor în termen de maximum  5 zile de la data emiterii.
Cererea de acordare a serviciilor sociale  se soluţionează în termen de maximum 30 de zile de la data înregistrării.
Contribuţia persoanei beneficiare: serviciile sociale oferite în cadrul serviciului social  ”Centrul de Recreere Pensionari”  sunt gratuite pentru toţi beneficiarii.
(6) Criteriile de eligibilitate  prevăzute de reglementările legale în vigoare cu privire la acordarea de servicii sociale pentru categoriile de persoane vulnerabile, prevăzute la art. 1 alin. (4) din Hotărârea Guvernului nr. 268/2026, precum şi alte condiții de admitere stabilite de FSS, prin act administrativ:

- au  prioritate  persoanele înscrise pe lista de aşteptare, în ordinea înscrierii;

- acordarea serviciilor sociale se realizează în baza evaluării nevoilor individuale ale beneficiarilor prin aplicarea instrumentelor specifice.
Criteriile de eligibilitate ale beneficiarilor sunt:

1.  au vârsta de minimum  65 ani;
2. nu suferă de boli contagioase sau psihice care pot influența într-un mod negativ desfășurarea activităților în cadrul serviciului social;
3. au domiciliul/reşedinţa pe raza administrativ-teritorială a municipiului Hunedoara.
     (7) Condiţiile de încetare a serviciilor:
a) expirarea duratei contractului;  

b)  acordul părţilor privind încetarea contractului;

c) obiectivele planului de intervenție au fost atinse;  

d) retragerea licenţei de funcţionare a serviciului social;  

e) cazuri de forţă majoră;  

f) decesul beneficiarului;
g) instituționalizarea beneficiarului într-o unitate medicală sau socială pentru o perioadă mai mare de 90 de zile;
h) schimbarea domiciliului/reşedinţei beneficiarului în altă localitate;
i) nerespectarea de către beneficiar a prevederilor contractuale;

j) refuzul beneficiarului de a colabora cu personalul serviciului social în vederea bunei desfășurări a activității.
(8) Încetarea furnizării serviciilor sociale se face în  baza unei dispoziții motivate a furnizorului de servicii, Direcția de Asistență Socială a municipiului Hunedoara, emisă în formă scrisă, în baza referatului întocmit de către asistentul social al serviciului social.
   (9) Înainte de luarea deciziei, beneficiarul are dreptul de a fi informat şi de a-şi exprima punctul de vedere, în condiţiile prevăzute de lege.  

   (10) Dispoziţia de încetare se comunică beneficiarului în termen de maximum 5 zile lucrătoare de la data emiterii, prin mijloace care asigură confirmarea primirii.  
   (11) Centrul admite persoane beneficiare în regim de urgenţă:  □DA     ☑ NU
6.Drepturile şi obligaţiile beneficiarilor
     (1) Drepturile beneficiarilor serviciului social sunt cele prevăzute la art. 361 alin. (1) din Legea asistenţei sociale nr. 292/2011, cu modificările şi completările ulterioare.  

      (2) Acordul persoanei beneficiare pentru divulgarea informaţiilor confidenţiale se asumă numai în formă scrisă.  

      (3) Informaţiile confidenţiale pot fi dezvăluite fără acordul beneficiarilor în condiţiile prevăzute de art. 361 alin. (3) din Legea asistenţei sociale nr. 292/2011, cu modificările şi completările ulterioare.  

      (4) Prelucrarea datelor persoanelor beneficiare de servicii sociale, de către toate entităţile implicate în toate etapele procesului de acordare a serviciilor sociale, se realizează cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).   
     (5) Beneficiarii de servicii sociale au obligaţiile prevăzute la art. 362 din Legea asistenţei sociale nr. 292/2011, cu modificările şi completările ulterioare.  
7. Servicii furnizate/Activităţi derulate în cadrul serviciului social
(1) Serviciile furnizate/Activităţile derulate sunt următoarele:

A.  Servicii/Activităţi de bază (principale) care definesc scopul serviciului social:     
a) informare și consiliere privind problematicile sociale şi drepturile beneficiarilor;
b) servicii de asistenţă socială, specifice profesiei, prevăzute în Statutul asistentului social;
c) consiliere psihosocială;

d) consiliere specializată;

e) activități de socializare și petrecere a timpului liber;
f) dezvoltarea relațiilor sociale, inclusiv implicarea în voluntariat.
B.   Servicii/Activităţi complementare care răspund cerinţelor beneficiarilor (acordate prin dispoziția FSS şi sunt finanţate din alte surse decât bugetul de stat), în colaborare cu instituții publice sau private:
       a) organizarea de activități cultural-artistice și educative, precum și aniversarea evenimentelor importante din viața beneficiarilor; 

       b) organizarea de activități de informare și educație pentru sănătate, precum și facilitarea monitorizării orientative a unor parametrii de bază ai stării de sănătate a beneficiarilor, prin personal medical, în limita competențelor profesionale.    

(2) Activităţi pentru creşterea performanţei serviciilor sociale faţă de cerinţele minime reprezentate de nivelul de calitate III:
a) monitorizarea periodică a gradului de satisfacție a beneficiarilor;
b) cursuri/instruiri ale personalului pentru creșterea calității serviciului social;
c) organizarea de campanii de informare și prevenție în domeniul sănătății, în colaborare cu personalul medical, precum și cu alte instituții sau specialiști din domeniu.
(3) Pentru realizarea activităţilor prevăzute la alin. (2) sunt alocate următoarele resurse:
a) resurse umane (personal de specialitate și voluntari); 
b) resurse materiale.
8. Structura organizatorică, numărul de posturi şi categoriile de personal
(1) Serviciul social "Centrul de Recreere Pensionari” funcţionează cu un număr de  3 angajați- total personal, conform prevederilor Hotărârii Consiliului Local al municipiului Hunedoara nr. 149/2026, cu modificările ulterioare din care:  

   a) personal de conducere/coordonare: atribuțiile de coordonare sunt stabilite asistentului social din cadrul serviciului social, prin fișa postului, cu respectarea condițiilor impuse de legislația în vigoare;
   b) personal de specialitate de îngrijire şi asistenţă; personal de specialitate şi auxiliar: 1 post- asistent social;  
   c) personal cu funcţii administrative, gospodărire, întreţinere-reparaţii, deservire: 2  posturi;          
   d) personal de specialitate cu contract de furnizare servicii: 0 posturi.  
(2) În cadrul serviciului social sunt prevăzute următoarele activităţi care pot fi desfăşurate de voluntari, recrutaţi cu respectarea prevederilor Legii nr. 78/2014 privind reglementarea activităţii de voluntariat în România, cu modificările şi completările ulterioare: 

a) sprijinirea organizării şi desfăşurării activităţilor de socializare şi petrecere a timpului liber;
b) participarea la organizarea activităţilor cultural-artistice şi recreative, a activităţilor intergeneraţionale, a activităţilor de informare şi promovare a serviciilor sociale, precum şi a altor activităţi complementare care contribuie la creşterea calităţii vieţii beneficiarilor.  
(3) În cadrul serviciului social pot fi încheiate contracte de internship, cu respectarea prevederilor Legii nr. 176/2018 privind internshipul, cu modificările şi completările ulterioare, pentru organizarea şi desfăşurarea activităţilor de asistență socială, sub coordonarea personalului de specialitate din cadrul serviciului social.
(4) Centrul asigură/poate asigura posibilitatea desfăşurării practicii studenţilor la asistenţă socială sau alte specializări adecvate activităţilor derulate în cadrul serviciului social, în baza contractelor/convenţiilor de colaborare cu universităţile, încheiate în conformitate cu prevederile Legii nr. 258/2007 privind practica elevilor şi studenţilor, cu completările ulterioare, potrivit convenţiei/convenţiilor  încheiate, respectiv: desfășurarea unor activități specifice asistenței sociale prin implicarea activă a studenților sub coordonarea asistentului social. 
 (5) Angajarea/Contractarea/Sancţionarea sau eliberarea din funcţie a personalului se realizează cu respectarea prevederilor legale în vigoare, după caz: Legea nr. 53/2003 - Codul muncii, republicată, cu modificările şi completările ulterioare, Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, precum și celelalte acte normative aplicabile domeniului.  

Raportul angajat/beneficiar asigură prestarea serviciilor sociale în cadrul serviciului social  ”Centrul de Recreere Pensionari” şi se realizează în funcţie de nevoile persoanelor beneficiare, cu respectarea standardelor minime de calitate aplicabile.
9.Personalul de conducere
(1) Principalele atribuţii ale personalului de conducere/coordonare sunt:  

   a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, Codului muncii etc.;  

   b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;  

   c) propune participarea personalului de specialitate la programe de instruire şi perfecţionare;  

   d) colaborează cu alte servicii sociale/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;  

   e) întocmeşte raportul anual de activitate;  

   f) asigură buna desfăşurare a raporturilor de muncă dintre angajaţii serviciului/centrului;  

   g) propune furnizorului de servicii sociale structura organizatorică şi numărul de personal;  

   h) desfăşoară activităţi pentru promovarea imaginii serviciului în comunitate;  

   i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;  

   j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;  

   k) organizează activitatea personalului şi asigură respectarea timpului de lucru şi a regulamentului de organizare şi funcţionare;  

   l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;  

   m) asigură comunicarea şi colaborarea permanentă cu Direcția de Asistență Socială a municipiului Hunedoara sau, după caz, și de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;  

   n) întocmeşte proiectul bugetului propriu al serviciului și contul de încheiere a exercițiului bugetar;  

   o) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;  

   p) asigură încheierea cu beneficiarii a contractelor de furnizare a serviciilor sociale;  

   q) alte atribuţii prevăzute în standardul minim de calitate aplicabil.  
   (2) Candidaţii pentru ocuparea funcţiei de conducere trebuie să fie absolvenţi de studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în domeniul psihologie, asistenţă socială sau sociologie, cu vechime/experienţă de minimum doi ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic sau al ştiinţelor administrative, cu vechime/experienţă de minimum trei ani în domeniul serviciilor sociale.  
(3) Dovada vechimii/experienţei în domeniul serviciilor sociale presupune desfăşurarea/participarea la cel puţin una dintre etapele procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare.
10.Personalul de specialitate
(1) Personalul de specialitate :  asistent social  ( 263501) -1 post

   (2) Principalele atribuţii ale personalului de specialitate:  

   a) îşi desfăşoară activitatea conform competenţelor şi exigenţelor profesiei;  

   b) în relaţie cu beneficiarii şi colegii de muncă, respectă Codul etic aprobat de Direcția de Asistență Socială a municipiului Hunedoara;  

   c) îşi îndeplineşte atribuţiile prevăzute în fişa postului şi respectă relaţiile ierarhice;  

   d) participă la toate sesiunile de instruire organizate în cadrul serviciului social, precum şi la cursurile de formare profesională continuă;  

   e) lucrează în echipă şi colaborează cu specialişti din alte servicii sociale în vederea soluţionării cazurilor;  

   f) în activitatea desfăşurată, respectă prevederile legale în vigoare şi standardele minime de calitate aplicabile;  

   g) sesizează conducerii Direcției de Asistență Socială a municipiului Hunedoara  situaţii care pun în pericol siguranţa beneficiarului, situaţii de nerespectare a prevederilor prezentului regulament etc.;  

   h) consemnează activitatea proprie în documentele utilizate în cadrul serviciului social şi întocmeşte rapoarte periodice cu privire la activitatea derulată;  

   i) face propuneri de îmbunătăţire a activităţii în vederea creşterii calităţii serviciului şi respectării legislaţiei.  
(3) Atribuţiile detaliate pentru fiecare post de specialitate aferent statului de funcţii se înscriu în fişa postului, conform standardelor minime de calitate.  
11.Personalul administrativ
   (1) Personalul administrativ asigură activităţile auxiliare serviciului social: aprovizionare, mentenanţă, achiziţii și reparații. 
   (2) Categoria de personal administrativ include funcția de administrator (515104) și funcția de muncitor calificat (7549).

(3)  Atribuţiile personalului administrativ sunt prevăzute în fişa postului.  
12. Consiliul consultativ
(1) Consiliul consultativ este o structură constituită pentru monitorizarea serviciilor sociale cu sau fără personalitate juridică.  

(2) Consiliul consultativ este compus din:  

   a) reprezentant/reprezentanţi ai Direcției de Asistență Socială a municipiului Hunedoara;  

   b) reprezentant/reprezentanţi ai beneficiarilor serviciilor acordate în cadrul centrului, ales/aleşi prin vot de către beneficiari.  

(3) Consiliul consultativ are în vedere asigurarea:  

   a) monitorizării de către Direcția de Asistență Socială a municipiului Hunedoara, care a solicitat şi obţinut licenţa de funcţionare a serviciului social ”Centrul de Recreere Pensionari” și a respectării standardelor minime de calitate;  

   b) respectării principiului participării beneficiarilor la luarea deciziilor în ceea ce priveşte funcţionarea centrului.  

(4) Consiliul consultativ îndeplineşte următoarele atribuţii principale:  

   a) participă la deciziile privind planificarea bugetului centrului, în special a aspectelor care au impact direct asupra serviciilor sociale (de exemplu: achiziţia obiectelor de inventar de uz personal, amenajarea spaţiului etc.);  

   b) analizează activităţile derulate în centru şi propune măsuri şi programe de îmbunătăţire a acestora;  

   c) după caz, îşi exprimă acordul prealabil cu privire la încetarea/sistarea serviciilor acordate unei persoane beneficiare în situaţia în care aceasta nu a respectat clauzele contractului de acordare a serviciilor sau are un comportament inadecvat care face incompatibilă găzduirea acestuia în centru în condiții de securitate pentru sine, ceilalți beneficiari sau personalul centrului. 

(5) În aplicarea prevederilor alin. (4) lit. c), consiliul consultativ are obligaţia să se asigure că se respectă următoarele condiţii:  

   a) informarea beneficiarului în prealabil, în scris, cu privire la motivele măsurii de încetare/sistare;  

   b) ascultarea beneficiarului personal sau prin reprezentant, înainte de luarea deciziei;  

   c) respectarea dreptului beneficiarului de a prezenta documente sau probe relevante;  

   d) membrii consiliului consultativ au semnat un acord de confidenţialitate;  

   e) votul se desfăşoară în mod secret;  

   f) decizia se adoptă cu majoritatea voturilor exprimate de membrii prezenţi.

(6) Conducătorul centrului are obligaţia de a afişa procesul-verbal al şedinţei consiliului consultativ, cu excepţia datelor cu caracter personal.
13. Finanţarea serviciului social
(1) În estimarea bugetului de venituri şi cheltuieli, directorul executiv al Direcției de Asistență Socială a municipiului Hunedoara are în vedere asigurarea resurselor necesare acordării serviciilor sociale, cu respectarea standardelor minime de calitate în baza cărora a obţinut licenţa de funcţionare şi pentru atingerea/îndeplinirea indicatorilor de performanţă prevăzuţi în planul de dezvoltare a serviciului social menţionat de standardul minim de calitate/planul de dezvoltare a serviciilor sociale aprobat de furnizorul de servicii sociale/aprobat de FSS, cu respectarea modelului-cadru aprobat prin Ordinul ministrului muncii şi solidarităţii sociale şi al ministrului familiei, tineretului şi egalităţii de şanse nr. 1.040/6.296/2024.  
(2) Finanţarea cheltuielilor de funcţionare a serviciului social se asigură cu respectarea prevederilor legale, după caz, din următoarele surse:  

	a) contribuţia persoanelor beneficiare şi/sau a întreţinătorilor acestora
	☐ este stabilită contribuţie a beneficiarului
	☑ nu este stabilită contribuţie a beneficiarului.

	b) bugetul local al municipiului Hunedoara
	☑Da
	☐ Nu

	c) bugetul local al judeţului  Hunedoara
	☐ Da
	☑Nu

	d) bugetul de stat
	☐ Da
	☑ Nu 

	e) donaţii, sponsorizări sau alte contribuţii din partea persoanelor fizice ori juridice din ţară şi din străinătate
	☑ Da
	☐ Nu

	f) fonduri externe rambursabile şi nerambursabile
	☑ Da
	☐ Nu

	g) alte surse de finanţare, în conformitate cu legislaţia în vigoare
	☑ Da
	☐ Nu

